		
REPUBLIKA HRVATSKA
ZAGREBAČKA ŽUPANIJA
OPĆINA BISTRA
Općinsko vijeće

KLASA:021-01/22-01/23
URBROJ:238/02-01-22-01

[bookmark: _Hlk64971022][bookmark: _Hlk64971076]	Na temelju članka 48. stavka 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 391. Zakona o vlasništvu i drugim stvarnim pravima („Narodne novine“ broj 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12. i 152/14), članka 31. Statuta Općine Bistra („Službeni glasnik Općine Bistra br. 1/18, 3/19 i 1/20), članaka 2., 6., 7., 8. i 11.-19. Odluke o raspolaganju nekretninama u vlasništvu Općine Bistra („Službeni glasnik Općine Bistra br.: 06/2016) i sukladno odredbama Odluke o prodaji zemljišta u vlasništvu Općine Bistra KLASA:021-01/22-01/22, URBROJ:238/02-01-22-01 od 12. svibnja 2022. g,  Općinsko vijeće dana 12. svibnja 2022. g. na svojoj  10. sjednici raspisuje 

J A V N I  N A T J E Č A J
za prodaju zemljišta u vlasništvu Općine Bistra

[bookmark: _Hlk105150621]1. Raspisuje se javni natječaj za prodaju izgrađenog građevinskog zemljišta u vlasništvu Općine Bistra u k.o. Bistra Gornja, u naselju Gornja Bistra (Vinogradska ulica).
[bookmark: _Hlk64971277]	
	[bookmark: _Hlk105150394]OZNAKA POJEDINAČKOG
ZEMLJIŠTA
(k.č.br.)
	POVRŠINA 
POJEDINAČNOG 
ZEMLJIŠTA U m²
	NARAV
ZEMLJIŠTA

	5162
	1852
	Oranica
(kuća i dvorište)




2. Javni natječaj provest će se prikupljanjem pisanih ponuda, sve u skladu sa odredbama članka 16. Odluke o raspolaganju pokretninama i nekretninama u vlasništvu Općine Bistra (Službeni glasnik Općine Bistra br: 06/16).

O provedenom prikupljanju ponuda Povjerenstvo će sastaviti zapisnik i donijeti Zaključak o istom koji će se objaviti na službenoj internetskoj stranici Općine Bistra. 
Zapisnik se dostavlja sudionicima natječaja na njihov zahtjev.

[bookmark: _Hlk65490342]3. Procijenjena tržišna vrijednost nekretnine koja je predmet prodaje iskazana je u Dopuni i korekciji elaborata nalaza i mišljenja građevinskog vještaka sa procjenama tržišnih vrijednosti nekretnina izrađenim 7.6.2019. g. od strane „GERD d.o.o.“, Lupoglavska 5, Zagreb, ovlaštenog Stalnog sudskog vještaka za graditeljstvo i procjenu nekretnina Dragutina Gergelya, ing.arh.

Početna cijena za prodaju nekretnine iznosi 440.000,00 (slovima: četiristočetrdesettisuća) kuna odnosno 58.398,04 (slovima: pedesetosamtisućatristodevedesetosameuraičetiricenta) eura.

4. Zainteresirani ponuditelj obvezan je uplatiti jamčevinu u visini 5% (petposto) iznosa početne kupoprodajne cijene, odnosno iznos od 22.000,00 (slovima: dvadesetdvijetisuće) kuna odnosno 2.919,90 (slovima: dvijetisućedevetstodevetnaesteuraidevedesetcenta).

Jamčevina se uplaćuje na račun Općine Bistra broj HR76 23900011854700001, s pozivom na broj HR68 9016-OIB, a dokaz o uplaćenoj jamčevini se prilaže pisanoj ponudi.
Uplaćena jamčevina uračunava se u ukupan iznos kupoprodajne cijene. Ponuditeljima čija ponuda neće biti prihvaćena kao najpovoljnija, jamčevina se vraća u roku od 15 dana od dana izbora najpovoljnije ponude, bez prava na kamatu. Odabranom ponuditelju se neće vratiti uplaćena jamčevina ukoliko ne zaključi kupoprodajni ugovor s Općinom u propisanom roku, odnosno u slučaju raskida ugovora od strane prodavatelja iz točke 9. ovog javnog natječaja.

5. Dostava pisanih ponuda biti će moguća od dana objave natječaja, odnosno od 19. prosinca 2023. g. pa sve do  18. siječnja 2024. g. do 10:00 sati.

Prijave/ponude se predaju u zatvorenoj omotnici s naznakom „Ponuda za javni natječaj – prodaja nekretnina – Ne otvaraj“. Prijave se dostavljaju poštom preporučeno ili se predaju u Jedinstveni upravni odjel Općine Bistra u gore navedenom roku.

Ponuda se predaje na propisanom obrascu koji je sastavni dio javnog natječaja.
Uz popunjeni obrazac ponude prilaže se sljedeće:
· Izvornik ili ovjerena preslika rješenja o registraciji (za pravne osobe),
· Izvornik ili ovjerena preslika domovnice (za fizičke osobe), 
· Dokaz o ispunjavanju zakonom propisanih uvjeta za stjecanje prava vlasništva (za strane osobe),
· Dokaz o izvršenoj uplati jamčevine (izvornik ili ovjerena preslika uplatnice ili virmana)

Po isteku roka za dostavu ponuda Povjerenstvo za provedbu natječaja otvara ponude, utvrđuje njihovu ispravnost i pravovremenost te o tome donosi zaključak koji bez odlaganja javno objavljuje.
Otvaranje ponuda je javno, a mogu mu prisustvovati ponuditelji i članovi Povjerenstva za provođenje javnog natječaja. 
	
6. Najpovoljnijim ponuditeljem smatra se ponuditelj koji ponudi najvišu cijenu pod uvjetom da ispunjava i sve druge uvjete natječaja. Ako najpovoljniji ponuditelj odustane od svoje ponude, najpovoljnijim ponuditeljem smatra se sljedeći ponuditelj koji je ponudio najvišu kupoprodajnu cijenu  i ispunjava sve druge uvjete natječaja.

7. Pravo sudjelovanja u javnom natječaju imaju sve fizičke osobe državljani Republike Hrvatske i državljani država članica Europske unije te pravne osobe registrirane u Republici Hrvatskoj i državama članicama Europske unije.
Ostale strane fizičke i pravne osobe mogu sudjelovati u javnom natječaju ako ispunjavaju zakonom propisane uvjete za stjecanje prava vlasništva na području Republike Hrvatske.
Podnošenjem ponude smatrati će se da je ponuditelj fizička osoba dala privolu za prikupljanje i obradu svojih osobnih podataka u svrhu provođenja javnog natječaja u skladu s Općom Uredbom o zaštiti podataka (GDPR).

8. Odluku o odabiru najpovoljnijeg ponuditelja donosi Općinsko vijeće na temelju prijedloga Povjerenstva za provedbu natječaja. 
Odluka o odabiru objavit će se na službenoj internetskoj stranici Općine Bistra i u Službenom glasniku Općine Bistra.
Kupoprodajni ugovor s odabranim najpovoljnijim ponuditeljem zaključit će se u roku od 30 dana od dana donošenja odluke o odabiru najpovoljnijeg ponuditelja.
Kupoprodajni ugovor zaključit će Općinski načelnik Općine Bistra.

9. Odabrani ponuditelj dužan je uplatiti minimalno 50% ukupne kupoprodajne cijene u roku od 30 dana od dana potpisa ugovora o kupoprodaji, a za plaćanje preostalog iznosa ugovorene cijene ponuditelju se može odobriti plaćanje u najviše 6 mjesečnih obroka.
U slučaju prekoračenja ugovorenog roka plaćanja (ili pojedinog obroka), kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja. Općina može raskinuti ugovor kada kupac zakasni s plaćanjem kupoprodajne cijene (ili pojedinačnog obroka) više od 30 dana uz zadržavanje iznosa uplaćene jamčevine. Također, u slučaju da odabrani ponuditelj ne uplati u ugovorenom roku 50% ukupne kupoprodajne cijene ili pojedini obrok, ugovor će se raskinuti, a prodavatelj zadržava 50% ukupno dotad uplaćenog iznosa kupoprodajne cijene (uključujući cijeli iznos uplaćene jamčevine). Općina može tražiti od ponuditelja naknadu štete nastale raskidom ugovora zbog neizvršenja.
Javnim natječajem i kupoprodajnim ugovorom mogu se odrediti dodatna sredstva osiguranja prodavatelja za slučaj neispunjenja ugovora od strane kupca.
 
10. Općina će tabularnu ispravu potrebnu za upis vlasništva kupcu izdati nakon plaćene ukupne kupoprodajne cijene.

11. Javni natječaj objavit će se na službenoj internetskoj stranici Općine Bistra.

12. Uvid u natječajnu dokumentaciju može se izvršiti u roku za dostavu ponuda u Jedinstvenom upravnom odjelu Općine Bistra, svakim radnim danom u radnom vremenu.
Informacije vezane za natječajni postupak mogu se dobiti putem e-maila ivana.coha.kontrec@bistra.hr ili putem telefona 01/3390-039.

13. Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

										Predsjednik Općinskog vijeća 
										Krešimir Gulić, v. r.
